*Tämä artikkeli käsittelee musiikkisingleä. Cyrusin samannimisestä albumista Can’t Be Tamed on erillinen artikkeli.*

| "Can’t Be Tamed"Miley Cyrus |
| --- |
| Singlen "Can’t Be Tamed" kansikuva |
| Singlen tiedot |
|  Albumilta | *Can’t Be Tamed* |
|  Julkaistu | 30. huhtikuuta 2010   (Virallinen julkaisupäivä)   18. toukokuuta 2010  (Digitaalinen lataus)   4. toukokuuta 2010  (Musiikkivideo)  |
|  Tyylilaji | electropopsynthpop |
|  Kesto | 02.49 |
|  Levy-yhtiö | Hollywood Records |
| Miley Cyrusin muut singlet |
| "*When I Look at You*"2009 | "*Can’t Be Tamed*"2010 | "*Who Owns My Heart*"2010 |

**Can’t Be Tamed** on yhdysvaltalaisen laulaja-näyttelijä Miley Cyrusin kappale sekä ensimmäinen single kolmannelta studioalbumiltaan *Can’t Be Tamed*. Kappale julkaistiin 18. toukokuuta 2010 digitaalisesti ladattavaksi, mutta virallisesti kappale julkaistiin 30. huhtikuuta 2010. Kappaletta kirjoittamassa olivat Cyrus, Antonina Armato ja Tim James, joista molemmat ovat tehneet yhteistyötä aikaisemminkin Cyrusin kanssa. Lisäksi kappaletta olivat kirjoittamassa Paul Neumann ja Marek Pompetzi. Kappaleen tuotti Armato ja James.

Vastaanotto
-----------

Sonya Sorich *Ledger-Enquirerista* sanoo, että vaikka hän odottikin negatiivista vastaanottoa, "Can’t Be Tamed" on ensimmäinen ehdokas hyvän olon syyllisyyteen ja hyvä tanssibiisi." Jarett Wieselman *New York Postista* sanoi, että piti kappaleesta ja vaikka hän ei ostanut Cyrusin singleä "Party in the U.S.A.", niin hän pelotteli, että tämä kappale olisi sellainen, jota "ei voi vastustaa". Hän toresi kappaleesta näin: "fiilis on kuin tuhmalla, vanhalla Britney Spearsilla. Toisin sanoen: Erittäin tarttuva ja ennustettu olevan hyvä kesäbiisi." Ailbhe Malone *The Irish Timesista* kirjoitti näin: "Miley on ottanut sähköisen laidan. Vähemmän "Party in the U.S.A.ta", enemmän "Party With My Parents Awayta", me pidimme tästä. PALJON." Ana Donahue *Billboardista* kuvaili kappaletta "bilehymniksi". Rob Sheffield *Rolling Stonesta* antoi kappaleelle kolme tähteä viidestä ja verraten tyyliä Rihannaan. Hän kommentoi: "Se ei ole "Party in the U.S.A." tai "See You Again", mutta kertosäe pitää sisällään paljon elektronisen poreilun hohtoa". Bill Lamb *About.comista* antoi kappaleelle kaksi ja puoli tähteä viidestä. Hän kritisoi laulun sanoja, jotka viittaavat "itsekkäälle reviirille", vaikka samaan aikaan uskoo, että kappale voi saada hyvän kuunteluvastaanoton.

Musiikkivideo
-------------

### Tausta

Singlen musiikkivideon ohjasi Robert Hales, ja koreografiasta vastasi Jamal Sims. E! Entertainmentin mukaan video on "särmäkäs" ja samankaltainen kuin "Party in the U.S.A.:n" musiikkivideo mutta steroideilla. Musiikkivideo julkaistiin 4. toukokuuta 2010. Musiikkivideon kesto on 3:47.

Cyrus selitti videon teemaa seuraavanlaisesti: "Luulen, että video kertoo minun elämäni, muttei sulje pois muiden ihmisten elämää. Se ei ole pelkästään kuuluisuudesta ja hohdokkuudesta ja kaikesta tästä. Se kantaa sitä ajatusta, että 'En halua olla häkissä. Haluan olla vapaa ja tehdä sitä mitä rakastan'". Videon oli tarkoitus näyttää ihmisille Cyrusin nykyinen olemus siitä, mitä hän oli ollut Hannah Montanan aikana. Cyrus uskoo, että hänen halunsa "mieluummin erottua joukosta kuin sulautua joukkoon" jakautui muiden teini-ikäisten kanssa, jotka toivovat voivansa erottua lukion jengeistä. Cyrusin ja Ryan Seacrestin välisessä hastattelussa Seacrest otti puheeksi musiikkivideolla esille tulleen seksikkyyden. Cyrus on samaa mieltä siitä, että video on seksikäs, mutta se ei ole se, mitä musiikkivideolla on pyritty kertomaan: "Video ei ole seksikkyydestä tai siitä, kuka pukee vähiten vaatteita [...] Video on laulun sanojen selittämistä ja näissä sanoissa elämistä."

Ennen musiikkivideon kuvaamista Cyrus kirjoitti ajatuksiaan ylös erittäin pikkutarkasti. Hän ei halunnut tanssijoiden vartaloiden näyttävän täysin normaaleilta, muttei halunnut niiden näyttävän liikaa kalalta tai lintujen jaloilta koska se näyttäisi pelottavalta. Hän oli myös suunnitellut meikit: "Halusin heidän olevan tämän värisiä tämän ja tämän väriset kasvot, joten se oli kaikki erittäin pikkutarkkaa." Musiikkivideo kuvattiin Sony Pictures Entertainmentin studiolla Culver Cityssä. Videossa käytettiin noin kahtakymmentä naispuolista taustatanssijaa. Cyrus totesi videon kuvaamisesta: "Syy miksi pidin niin paljon videon kuvaamisesta on se, että halusin sen olevan jotakin erilaista naisartistien keskuudessa". Seacrest kysyi Cyrusilta, että miten tämä uskoo tämän ihailijoiden ja fanien ottavan videon vastaan; Cyrus uskoo, että video on hänen ensimmäinen askeleensa "aikuistumiseen" päin.

Musiikkivideolla Cyrusilla on päällään korsetti, joka maksoi yli 25 000 dollaria. Kyseinen korsetti koostuu 2 400 palasta metallia ja riikinkukkosulkia. Puvun suunnitteli The Blonds. Korsetti nähdään leikatuissa ja lyhyehköissä kohtauksissa, joissa Cyrus on olevinaan riikinkukko. Cyrus kertoi, että alun perin aamukuvauksissa hänellä oli "aivan eri puku", muttei vain tuntenut, että hänen kuuluisi pitää pukua musiikkivideolla. Hän kertoo: "Joten me teimme tämän puvun siellä sinä aamuna ja lisäsimme lisää palasia päivän aikana... enemmän metallia ja enemmän sulkia. Minusta se on erittäin hauska ja sai tyylin vaihtelemaan." Alkukohtauksessa ja melkein koko musiikkivideon ajan Cyrusilla on päällään musta asuste, josta hän kertoo: "Se on yksi minun lempiasusteistani, tuuheiden [tai] isojen hiuksien kanssa. Minusta se näyttää todella hyvältä. Se on niin erilaista."

### Tapahtumat

Musiikkivideo alkaa kohtauksella, jossa pariskunta kävelee sisään museoon ja näkee edessään valtavan häkin, joka on vielä peitetty verholla. Kun opas esittelee Cyrusin, verho vedetään pois ja sisällä näkyy keskellä iso pesä, jossa Cyrus on. Kaikkien hämmästellessä Cyrus kääntyy katsomaan ihmisiä, ja nämä pelästyvät. Cyrus tulee pois pesästään, ihmiset alkavat taputtaa hänelle, ja joku ottaa valokuvan, jolloin Cyrus piiloutuu jättimäisten siipiensä taakse (jotka on tehty tietokoneella). Ihmiset pelästyvät ja menevät taaksepäin, ja musiikki alkaa. Cyrus lähtee kävelemään taaksepäin, ja hänen siipiensä alta paljastuu iso määrä taustatanssijoita, jotka alkavat tanssia. He pakenevat häkistä ja lähtevät juoksemaan. He eivät kuitenkaan pakene museosta, vaan huoneesta, jossa valtava häkki on. Pian näytetään Cyrus toisessa näkökulmassa, jossa hän on olevinaan riikinkukko. Lähes videon loppuun saakka Cyrus tanssii yhdessä taustatanssijoidensa kanssa eri puolilla museota. Videon loppupuolella he kaikki ovat palanneet takaisin häkkiin. Video päättyy kohtaukseen, jossa Cyrus makaa pesässä siivet avoinna.

### Musiikkivideon vastaanotto

Video nähtiin ensi kerran 4. toukokuuta 2010. Video ansaitsi suurimmaksi osakseen positiivista palautetta. Sitä verrattiin myös moneen otteeseen Britney Spearsin ja Lady Gagan musiikkivideoihin, vaikka Cyrus sanoikin, että hän halusi "sen olevan jotakin erilaista naisartistien keskuudessa". Cristina Gibson E! Entertainmentista kuvailee videota "särmäkkääksi" ja samankaltaiseksi kuin "Party in the U.S.A.:n" musiikkivideo, mutta steroideilla. Tina Warren MTV Newsistä sanoi, että video oli hyvä alku päästä irti Cyrusin hyvän tytön kuvasta ja antoi musiikkivideolle positiivista palutetta, sanoen videota "kiehtovaksi" ja todeten: "Video [...] on itse asiassa melko puoleensavetävä etkä voi katsoa pois päin". Tanner Stransky *Entertainment Weeklystä* oli samaa mieltä. Vaikka hän tunnustikin, että video on "synkkä ja tunnustetusti hieman käsitteellisesti uskalias", hän silti sen totesi olevan viisas liike. "Hän ei etene liian nopeasti, rehellisesti [...] se ei ole sellaista, että Miley strippaa tai näyttäisi liikaa paljasta ihoa". Hän myös totesi, että videossa Cyrusilla oli "joitakin super-hauskoja tanssiliikkeitä". *Kansan päivälehti* sanoi, että video sisälsi "uskaliaita" asuja ja "se paljasti Cyrusin seksikkään puolen". *My Paper* puolustaa Cyrusia puheissa, että video olisi liian provosoiva sanoen: "Jos ei muuta, niin tämä video näyttää, että Cyrus tietää kuinka viihdyttää, ja merkitsee sen aluksi todella korkealaatuisille videoille." Mary Elizabeth Williams *Salon.comista* antoi vaihteeksi vastahakoista mielipidettä todeten, että Cyrus on "lahjakas laulaja [ja] ansaitsee läpimurron Disney-kehästään", [mutta] singlen musiikkivideo oli kehno. Williams sanoi, että Cyrusilla on "runsaasti lahjoja", mutta hänen videonsa oli "ennalta arvattava, derivaattinen ja tyhmä". *People-lehden* mukaan musiikkivideon online-reaktiot ovat olleet hyvin vaihtelevia. Fanit ja bloggaajat ovat kommentoineet videota adjektiiveista 'ihastuttava, upea, raju' aina adjektiiveihin 'wow, aivan liikaa hänen ikäiselleen'", lehti kertoo.

Live-esiintymiset
-----------------

Cyrus 20. kesäkuuta 2010 juontamassa MuchMusic Video Awards -palkintogaalaa. Hän esitti myös kappaleet "Can’t Be Tamed" ja "Party in the U.S.A.", joista jälkimmäisen hän esitti Justin Bieberin kanssa.
Cyrus esitti singlensä ensimmäisen kerran livenä 18. toukokuuta 2010 Yhdysvaltain *Tanssii tähtien kanssa* -televisio-ohjelmassa. Cyrusilla oli päällään samat vaatteet ja kampaus kuin musiikkivideollakin, ja esityksessä esiintyi myös lintuhäkki, mutta se oli ihmisen kokoinen, toisin kuin videossa se oli valtavan kokoinen. Esityksessä oli monta taustatanssijaa, mutta Cyrusin tanssiosuuksia ei ollut juuri lainkaan. 29. toukokuuta 2010 Cyrus esitti singlensä livenä toisen kerran Lissabonissa, Portugalissa Rock in Rio -konsertissa. Esityksessä hänellä oli päällään korsettimainen, uimapuvun verran peittävä vihreä asuste, korkokengät ja korsetin päällä hänellä oli nahkatakki. 3. kesäkuuta 2010 Cyrus esitti kappaleen livenä Britain's Got Talent -ohjelman semifinaalissa. Kyseisessä live-esiintymisessä Cyrusilla oli päällään verkkolegginsit, saman tyylinen puku kuin musiikkivideollaan; musta uimapuvun verran peittävä asuste, jossa on olkapäillä sulkia ja saappaat. Esityksen puolessa välissä Cyrus tarttui naispuoliseen taustatanssijaan ja niin sanotusti "suuteli häntä". Esitys sai osakseen negatiivista palautetta medialta. Cyrus puolustautui lupaamalla, ettei suudellut taustatanssijaansa. Cyrus kirjoitti: "On naurettavaa, etteivät kaksi esiintyjää voi edes rokata toistensa kanssa ilman, että media tekisi siitä tarinan. UNOHDA SE! MITÄÄN EI TAPAHTUNUT. Keskitytään vähemmän tietämättömien juorujen keksimiseen ja keskitytään enemmän maailmanrauhaan!" Myöhemmin Cyrus esitti kappaleen Rock in Rio -konsertissa Madridissa, Espanjassa ja Lontoossa, Englannissa sijaitsevissa yökerhoissa nimeltään Heaven ja G-A-Y.

17. kesäkuuta Cyrus esitti sen livenä Late Show with David Lettermanissa. Esityksessä ei esiintynyt lainkaan taustatanssijoita eikä koreografiaa. Cyrus on esittänyt sen myös Good Morning Americassa, jossa hän esitti albumilta *Can’t Be Tamed* löytyvän cover-versionsa "Every Rose Has Its Thorn" yhdessä kappaleen alkuperäisesittäjän Bret Michaelsin kanssa. Hän esitti myös jo ennestään tutun hittisinglensä "Party in the U.S.A.". Cyrus esitti kappaleen MuchMusic Video Awards -palkintogaalassa 20. kesäkuuta. Hän myös juonsi kyseisen gaalan. Hän esitti myös kappaleen "Party in the U.S.A." Justin Bieberin kanssa. 21. kesäkuuta Cyrus esitti kyseisen singlen ja muita kappaleitaan konsertissa House of Bluesissa, joka sijaitsee Los Angelesissa, Kaliforniassa. Konsertti levisi yli kolmellakymmenellä verkkosivulla, jotka omistavat MTV Networks. Single oli myös osa Cyrusin ensimmäisen maailmankiertueen, Bangerz Tourin, settilistaa.

Sisällys
--------

* **Digital Download / CD Single**

1. Can’t Be Tamed – 2.48 (albumiversio)

* **AUS / EU 2-Track CD Single / Digital Download**

1. Can’t Be Tamed – 2.48 (albumiversio)
2. Can’t Be Tamed – 2.47 (Wideboys Stadium Radio Remix)

* **Muut versiot**
	+ (Wideboys Stadium Club Mix) - 5:44

Listasijoitukset
----------------

| Lista (2010) | Parassijoitus |
| --- | --- |
| Australian singlelista | 14 |
| Itävallan singlelista  | 21 |
| Belgian singlelista (Flanders)  | 39 |
| Belgian singlelista (Wallonia)  | 40 |
| Kanadan Hot 100 | 6 |
| Hollannin singlelista  | 82 |
| Euroopan Hot 100  | 15 |
| Ranskan singlelista  | 15 |
| Saksan singlelista  | 29 |
| Japanin Hot 100  | 12 |
| Uuden-Seelannin singlelista  | 5 |
| Norjan singlelista  | 15 |
| Espanjan singlelista  | 14 |
| Ruotsin singlelista  | 42 |
| Sveitsin singlelista  | 53 |
| Britannian singlelista | 13 |
| Billboard Hot 100 | 8 |
| Billboard Pop Songs  | 16 |
| Billboard Digital Songs  | 4 |
| Billboard Radio Songs  | 52 |
| Billboard Ringtones  | 37 |
| Billboard AOL Video  | 2 |
| Billboard Yahoo Video  | 1 |

Lähteet
-------

1. 1 2  Miley Cyrus Can’t Be Tamed video: We're not in Hannah Montana land anymore ledger-enquirer.com.  Arkistoitu 8.5.2010. Viitattu 5.5.2010. (englanniksi)
2. ↑  Aw crap, I like another Miley Cyrus song New York Post.  Arkistoitu 24.5.2012. Viitattu 5.5.2010. (englanniksi)
3. ↑  Pop corner The Irish Times. Viitattu 30.5.2010. (englanniksi)
4. ↑  Miley Cyrus: Summer Album Preview 2010 Billboard. Viitattu 30.5.2010. (englanniksi)
5. ↑  "Can’t Be Tamed" by Miley Cyrus Rolling Stone.  Arkistoitu 24.5.2012. Viitattu 12.6.2010. (englanniksi)
6. ↑  Miley Cyrus - "Can’t Be Tamed" about.com.  Arkistoitu 29.5.2010. Viitattu 12.6.2010. (englanniksi)
7. ↑  MILEY’S NEW MUSIC VIDEO "CAN’T BE TAMED" Miley Cyrus Official Website.  Arkistoitu 2.5.2010. Viitattu 5.5.2010. (englanniksi)
8. 1 2 3  Miley Cyrus Celebrates "Edgy" Video With New Boy E! Online. Viitattu 5.5.2010. (englanniksi)
9. 1 2 3 4 5  Miley Cyrus Breaks Free In 'Can’t Be Tamed' Video MTV News. Viitattu 5.5.2010. (englanniksi)
10. 1 2 3 4  Miley Cyrus Spills on "Sexy" New Video E! Online. Viitattu 5.5.2010. (englanniksi)
11. 1 2  Miley Cyrus Says Liam's Proud of Her New Video (So Why Couldn't He Watch Her Shoot?) E! Online. Viitattu 5.5.2010. (englanniksi)
12. ↑  Miley Cyrus Wears a $25,000 Corset in New Music Vid US Magazine.  Arkistoitu 13.5.2010. Viitattu 26.5.2010. (englanniksi)
13. 1 2  Miley Cyrus Talks 'Can’t Be Tamed' Video, Frame By Frame MTV News. Viitattu 26.5.2010. (englanniksi)
14. ↑  Miley Cyrus Grows Up with "Can’t Be Tamed" Video CBS News. Viitattu 14.5.2010. (englanniksi)
15. ↑  Miley Cyrus 'Can’t Be Tamed,' Leaving Hannah Montana Behind Fox News Channel. Viitattu 14.5.2010. (englanniksi)
16. ↑  Miley Cyrus Debuts Mature Look in 'Can’t Be Tamed' Video New York Magazine. Viitattu 14.5.2010. (englanniksi)
17. ↑  Miley Cyrus' Dresses As A Sexy Bird In 'Can’t Be Tamed' Video MTV News. Viitattu 14.5.2010. (englanniksi)
18. 1 2  Miley Cyrus' 'Can’t Be Tamed' video: Has our little tween star flown the coop? EW.com.  Arkistoitu 11.10.2011. Viitattu 14.5.2010. (englanniksi)
19. ↑  U.S. teen star Miley Cyrus shows sexy side in racy music video People's Daily Online. Viitattu 14.5.2010. (englanniksi)
20. ↑  Shades of Britney seen in Miley Cyrus clip AsiaOne.  Arkistoitu 15.5.2010. Viitattu 14.5.2010. (englanniksi)
21. 1 2  Miley Cyrus: Not a girl, not yet a Britney salon.com. Viitattu 14.5.2010. (englanniksi)
22. ↑  Miley Cyrus's New Music Video Shows off Her Sexier Side People.  Arkistoitu 7.1.2011. Viitattu 14.5.2010. (englanniksi)
23. ↑  Miley Cyrus to appear on 'Dancing With The Stars' USA Today. Viitattu 26.5.2010. (englanniksi)
24. ↑  'Dancing With the Stars': Miley Cyrus (and hair) 'Can’t Be Tamed' Zap2it Tribune Media Services. Viitattu 26.5.2010. (englanniksi)
25. ↑  My oh Miley! Disney star struts around on stage in a VERY racy costume Dailymail. Viitattu 30.5.2010. (englanniksi)
26. ↑  Usher, Miley Cyrus confirmed for Britain's Got Talent semis tvthrong.co.uk. Viitattu 3.6.2010. (englanniksi)
27. ↑  Miley Cyrus' girl kiss 'Can’t Be Tamed' on 'Britain's Got Talent' zap2it. Viitattu 11.6.2010. (englanniksi)
28. ↑  Miley Cyrus (Sorta) Kisses A Girl On 'Britain's Got Talent' MTV News. Viitattu 11.6.2010. (englanniksi)
29. 1 2  Miley Cyrus On Her Racy ‘Britain’s Got Talent’ Performance: ‘Get Over It!’ Access Hollywood. Viitattu 11.6.2010. (englanniksi)
30. ↑  Miley Cyrus To Play Rock In Rio Madrid Billboard. Viitattu 11.6.2010. (englanniksi)
31. ↑  Wild Child Miley Can’t Be Tamed The Sun. Viitattu 11.6.2010. (englanniksi)
32. ↑  Miley Cyrus Performs on David Letterman! directlyrics.com. Viitattu 19.6.2010. (englanniksi)
33. ↑  Miley Cyrus Performs on Good Morning America! directlyrics.com. Viitattu 19.6.2010. (englanniksi)
34. ↑  Miley Cyrus MuchMusic Video Awards 2010 Video Live Performance at the MMVAs shallownation.com. Viitattu 20.6.2010. (englanniksi)
35. ↑  Miley Cyrus To Perform Can’t Be Tamed Show For MTV Live Stream MTV. Viitattu 25.7.2010. (englanniksi)
36. ↑  Miley Cyrus' MTV Live-Stream Show: The Good Girl Grows Up MTV. Viitattu 25.7.2010. (englanniksi)
37. ↑  Chartifacts - Week Commencing: 31st May 2010 ariacharts.com.au. Viitattu 2.6.2010. (englanniksi)
38. ↑  Miley Cyrus - Can't Be Tamed (Song) Ultratop. Viitattu 26.5.2010. (englanniksi)
39. ↑  MILEY CYRUS - CAN’T BE TAMED (NUMMER) Ultratop. Viitattu 26.5.2010. (englanniksi)
40. ↑  MILEY CYRUS - CAN’T BE TAMED (CHANSON) Ultratop. Viitattu 26.5.2010. (englanniksi)
41. ↑  Soundtrack billboard.com. Viitattu 29.5.2010. (englanniksi)
42. ↑  TIP PARADE VAN WEEK 21 MegaCharts.  Arkistoitu 4.5.2010. Viitattu 26.5.2010. (englanniksi)
43. 1 2 3 4 5 6 7 8 9  Can’t Be Tamed - Miley Cyrus Chart History Billboard. Viitattu 29.5.2010. (englanniksi)
44. ↑  Miley Cyrus - Can't Be Tamed (Chanson) lescharts.com. Viitattu 11.6.2010. (englanniksi)
45. ↑  Miley Cyrus - Can't Be Tamed acharts.com. Viitattu 11.6.2010. (englanniksi)
46. ↑  New Zealand Singles Chart charts.org.nz. Viitattu 29.5.2010. (englanniksi)
47. ↑  Norwegian Singles Chart - Miley Cyrus "Can’t Be Tamed" norwegiancharts.com. Viitattu 15.6.2010. (englanniksi)
48. ↑  Spanish Singles Chart - Miley Cyrus "Can’t Be Tamed" spanishcharts.com. Viitattu 15.6.2010. (englanniksi)
49. ↑  Swedish Singles Chart swedishcharts.com. Viitattu 29.5.2010. (englanniksi)
50. ↑  MILEY CYRUS - CAN’T BE TAMED (SONG) hitparade.ch. Viitattu 26.5.2010. (englanniksi)
51. ↑  Chart Stats chartstats.com. Viitattu 11.6.2010. (englanniksi)

Aiheesta muualla
----------------

* Entertainment Weekly - Leah Greenblatt (arvostelu)